jkorsvik/nowiki_second_scrape_merged huggingface dataset:
Landersfjorden

Landersfjorden (nordsamisk: Lánavuotna) er en fjordarm av Laksefjorden i Lebesby kommune i Finnmark. Fjorden strekker seg fem kilometer sørover til Issatgohppi i enden av fjorden.Fjorden har innløp mellom Brattholmen i vest og Sommarvikneset i øst. Sør for Brattholmen går Storfjorden sørover. Det er et par bosetninger lengst sør i fjorden, men ingen større bosetninger. Fjorden er 187 meter på det dypeste, midtfjords ved munningen. 
Fylkesvei 98 går langs sørøstsiden av fjorden. Adamselv kraftverk ligger helt innerst i fjorden.


== Referanser ==
Storfjorden (Lebesby)

Storfjorden (nordsamisk: Stuorravuotna) er den innerste delen av Laksefjorden i Lebesby kommune i Finnmark. Fjorden strekker seg 7,5 kilometer sørover til bygden Kunes i enden av fjorden.Fjorden starter ved Brattholmen i nord. På østsiden ved Adamsfjordholmen går fjordarmen Adamsfjorden sørøstover til Adamsfjord. I tillegg til Kunes ligger det små gårdsbruk langs begge sider av fjorden. Fjorden er 74 meter på det dypeste, like sør for Brattholmen.
fylkesvei 98 passerer enden av fjorden gjennom Kunes.


== Referanser ==
Adamsfjorden

Adamsfjorden (nordsamisk: Áttánvuotna) er en fjordarm av Storfjorden og Laksefjorden i Lebesby kommune i Finnmark. Fjorden strekker seg 2,5 km sørøstover til Adamsfjord i enden av fjorden.Fjorden har innløp mellom Indre Adamsfjordklubben i nord og Adamsfjordholmen i sør. På nordvestsiden går den lille fjordarmen Geazzevuotna nordøstover. Fjorden er 41 meter på det dypeste, om lag midt i fjorden. 
Fylkesvei 98 går langs østsiden av fjorden. Fjære- og gruntvannsområdene innerst i fjorden er vernet som Adamsfjord naturreservat.


== Referanser ==
Bjørn Hafskjold

Bjørn Hafskjold (født 21. mars 1947) er en norsk kjemiker. Han er professor i fysikalsk kjemi ved Norges teknisk-naturvitenskapelige universitet.
Hafskjold tok sivilingeniørgraden ved NTH i 1971, og i 1979 tok han Dr.techn.-graden samme sted. Hafskjold har arbeidet ved NTH, Universitetet i Bergen, State University of New York og SINTEF. Han ble førsteamanuensis ved NTH i 1986 og professor i 1988. Han har senere vært gjesteforsker i to perioder i Tsukuba i Japan.


== Eksterne lenker ==
(no) Publikasjoner av Bjørn Hafskjold i forskningsdokumentasjonssystemet CRIStin
(no) Publikasjoner av Bjørn Hafskjold i BIBSYS
Hafskjolds nettsider ved NTNU
«En strategisk brobygger» i Studentavisa
EM i friidrett 1934 – Høydehopp menn

De offisielle resultatene ved øvelsen Høydehopp herrer ved EM i friidrett 1934 i Torino, Italia. 
Birger Halvorsen representerte Norge og vant sølvmedaljen. 


== Finalen ==


== Eksterne lenker ==
Resultater
Norske EM-deltakere
Erik Melbye Brekke

Erik Melbye Brekke (1911–1978) var en norsk skuespiller og arkivar.
Brekke var i flere år ved Trøndelag Teater og var i krigsårene Hjemmefrontens rapportør om aktiviteten på teatret hvor han sendte ukentlige rapporter til sentralledelsen. Brekke filmdebuterte i 1952 i Det kunne vært deg og har utover det hatt biroller i filmer som blant annet Ni liv (1957), Hans Nielsen Hauge (1961) og An-Magritt (1969). Han hadde sin siste filmrolle i den tysk-norske dramafilmen Istid fra 1975.


== Filmografi ==
Istid (1975)
An-Magrit (1969) .... Kammertjener
Vildanden (1963) .... Gråberg
Tonny (1962)
Hans Nielsen Hauge (1961) .... Kusken
Omringet (1960)
Herren og hans tjenere (1959)
Pastor Jarman kommer hjem (1958)
Ni liv (1957) .... En tysk soldat
Peter van Heeren (1957)
Det kunne vært deg (1952) .... Guttorm


== Referanser ==


== Eksterne lenker ==
(en) Erik Melbye Brekke på Internet Movie Database 
(no) Erik Melbye Brekke hos Sceneweb 
(en) Erik Melbye Brekke hos The Movie Database
Aborigines Protection Society

Aborigines Protection Society var en organisasjon grunnlagt i London i 1837. Organisasjonen jobbet for innfødte folks vel, i første omgang i Nord-Amerika. I 1909 ble den slått sammen med Anti-Slavery Society, sammen ble de til Anti-Slavery and Aborigines Protection Society, i dag kjent som Anti-Slavery and Aborigines Protection Society.
Abracassus

Abracassus er en demon i asiatisk mytologi. Abracassus hadde ormer til tær og en knute på halen. 
Namnet Abracassus kan ha sammenheng med tallet 365, slik som Abraxas i gresk mytologi.


== Kilder ==
caplex.no
Det svenske nettstedet Shadowgate
Alstahaugfjorden

Alstahaugfjorden er en fjord i Alstahaug kommune i Nordland. Fjorden ligger like utenfor Alstahaug og på vestsiden av øya Alsta. Fjorden har en lengde på 5,5 km fra sør til nord. Fjorden starter i sør mellom Haugsneset i øst og Skarvøya i vest. Sør for fjorden ligger Haugsfjorden. På vestsida av Alsta går Alterfjorden og nord for Alstahaugfjorden ligger Alstenfjorden.


== Referanser ==
Jean de Hautefeuille

Jean de Hautefeuille var en fransk abbé og oppfinner, som er kjent for å i 1678 ha lagt fram ideen om å benytte en kruttdrevet atmosfæremotor til å pumpe vann. Det var dog Huygens som først lagde en slik motor, som han demonstrerte i 1680.


== Referanser ==
Alstenfjorden

Alstenfjorden er en fjord i Alstahaug, Herøy og Dønna kommuner i Nordland. Fjorden strekker seg på nordsiden av øya Alsta 11 kilometer nordøstover til Ulvangen, som fortsetter nordover, og Sandnessjøen som ligger på sørsiden av fjorden. Fjellene Sju søstre ligger også på sørsiden av fjorden.Fjorden starter ved Svinøya nordøst for Alterfjorden og Alstahaugfjorden. I vest grenser fjorden til Nord-Herøy og på nordsiden ligger øyene Hjartøya, Tranøya, Ormsøya, Kosøya, Æsøya og Lauvøya. 
Fv143 går langs deler av sørsiden av fjorden. 


== Referanser ==
Alterfjorden

Alterfjorden er en fjord langs kommunegrensen mellom Alstahaug og Herøy kommune i Nordland. Fjorden ligger på nordsiden av øyen Altra, som fjorden har fått sitt navn fra. Fjorden strekker seg 8 kilometer nordøstover mot Alstenfjorden, som ligger lenger mot nordøst.Fjorden starter ved Brasøya i sørvest. Fra Brasøya går det ferge langs fjorden til Kvaløyhamn på Altra, og fra her videre nordover til Engan på Nord-Herøy. I tillegg til Altra og Brasøya går fjorden mellom to øyer som begge heter Buøya, en øy i hver sin kommune. En annen øy på nordsiden er Tenna. 


== Referanser ==
«Vinternatt i Rondane»

«Vinternatt i Rondane», også kalt «Vinternatt i fjellene», er et bilde av den norske kunstneren Harald Sohlberg (1869–1935). Bildet finnes i flere versjoner, det mest kjente er et oljemaleri fra 1914 som befinner seg i Nasjonalgalleriet i Oslo.
Allerede på nyåret 1900 begynte Sohlberg å arbeide med motivet. I påsken så han Rondane i måneskinn, en opplevelse han senere beskrev som «fremmed, ny og veldig som en åpenbaring, der efterlot et inntrykk i meg som jeg aldri siden kunne glemme». Nationalmuseum i Stockholm eier et av omkring ti studier av motivet fra perioden 1900-–02. Han laget versjoner i både kull, fargestift, olje og akvarell. I 1911 begynte Sohlberg på den endelige versjonen som henger i Nasjonalgalleriet. Bildet ble ferdig vinteren 1913–1914. Senere arbeidet Sohlberg med motivet blant annet som fargelitografi, og også en maleriutgave, i de siste leveårene. Til sammen finnes det, i tillegg til alle litografiene, 20 utgaver av bildet, de fleste i vannfarger eller i blandet teknikk på papir.
I 2021 ble et av versjonene av «Vinternatt i Rondane» solgt for 16 millioner kroner på auksjonshuset Sotheby's.


== Norges nasjonalmaleri ==

Den endelige versjonen «Vinternatt i Rondane» (1914) laget Sohlberg til den store Jubileumsutstillingen på Frogner i 1914. Det ble malt med oljemaling på lerret i 1,6 m x 1,8 m . Bildet ble møtt positivt også blant kritikere og kunstnere som tidligere hadde vært mindre forståelsesfulle for Sohlbergs kunst. Også Sohlberg betraktet maleriet som noe helt spesielt, og mente det representerte kvintessensen av hans kunstsyn, «som en hel livsopgave». Sohlberg er kjent som en av Norges største nyromantiske malere, og i «Vinternatt i Rondane» får «den knugende stillheten og ensomheten [...] en kontemplativ, nesten religiøs dimensjon».«Vinternatt i Rondane» (1914) ble gitt som gave til Nasjonalgalleriet av Jørgen Breder Stang i 1918. I 1995 ble bildet kåret til Norges nasjonalmaleri gjennom lytteravstemning i NRK, foran blant annet Tidemand og Gudes «Brudeferden i Hardanger».I 2014 gikk maleriet gjennom en omfattende konservering ved Thierry Ford, malerikonservator ved Nasjonalmuseets avdeling for eldre og moderne kunst.


== Sohlbergplassen utkikkspunkt ==
«Vinternatt i Rondane» bygger på inntrykk og skisser gjort fra forskjellige vinkler.
Sohlbergplassen utkikkspunkt på fylkesvei 27 ved Atnsjøen i Stor-Elvdal ble bygget i 2005 bygget i nærheten av et av de viktigste utkikkspunktene til Sohlberg, som en del av arbeidet med Nasjonale turistveger.
Sohlbergplassen utkikkspunkt er tegnet av arkitekt Carl-Viggo Hølmebakk. Ifølge Hølmebakk ble dynamikken i Sohlbergs bilde, mellom furutrærne i forgrunnen og fjellene i bakgrunnen, «utgangspunktet for plattformens geometri og konstruksjon».


== Referanser ==


== Eksterne lenker ==
Vinternatt i Rondane (1914) på Digitalt Museum
Vinternatt i Rondane (1914) på Nasjonalmuseets hjemmesider
Om Harald Sohlberg i Norsk kunstnerleksikon
Bilder av Solbergplassen utkikkspunkt på arkitektens hjemmeside
Meisfjorden

Meisfjorden er en rundt 9 kilometer lang fjord i Leirfjord på Helgeland. Fjorden er i nord avgrenset av Ulvangsøya, en smal landtunge mot Ulvangen, og videre av fastlandet. I sør er fjorden avgrenset av den smale Leinesodden som skiller Meisfjorden fra Leirfjorden. Fjorden er smal, fra 150 til 500 meter bred. Midtveis, ved Holmvika, ligger Meisfjordholmen, som nesten deler fjorden i to.Innerst i fjorden, ved utløpet av Bøelva, ligger grenda Meisfjord. Fylkesvei 17 går parallelt med Meisfjorden på sørsiden og veien til Fagervika går parallelt med fjorden på nordsiden.


== Referanser ==
EM i friidrett 1934 – Maraton menn

Øvelsen Maraton menn ved EM i friidrett 1934 i Torino, Italia den 9. september.


== Resultater ==
9. september


== Referanser ==


== Eksterne lenker ==
Resultater
Miles College

Miles College er et privat, kristent universitet i Birmingham i delstaten Alabama, USA. Det ble opprettet i 1905 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 1,738 studenter og 147 vitenskapelig ansatte i 2006, og samme året var skolepengene US$ 6,410 for studentene. Studiene gis opp til bachelornivå.


== Eksterne lenker ==
(en) Offisielt nettsted 
(en) Miles College – kategori av bilder, video eller lyd på Commons
Sagfjorden (Sør-Varanger)

Sagfjorden (nordsamisk: Málesvuotna, historisk også skrevet Malesvuodna) er en fjord i Sør-Varanger kommune i Finnmark. Den er en arm av Varangerfjorden og har innløp mellom Sagfjordneset i vest og Koljeneset i øst. Fjorden er 1,6 kilometer lang.Det er ingen bosetninger ved fjorden.


== Referanser ==
Bodrum

Bodrum (tidligere Halikarnassos) er en tyrkisk havneby i provinsen Muğla, sørvest i landet ved et punkt som sjekker innløpet til Kosgulfen. Sørvest av Bodrum, om lag 20 km i luftlinje ligger den greske øya Kos. Byen ble kalt for Halikarnassos av Karia i antikken og var berømt for sitt store gravmonument, mausoleet for Maussolos, som tilhørte et av de syv store underverker i den antikke verden. Festningen i Bodrum, bygget av korsfarere på 1400-tallet, har utsyn utover havnen og marina. Ved festningen er det i dag også et museum for undervannsarkeologi. 
Dagens Bodrum er en kjent turistby og har en stor yachthavn. Bodrum har mange kulturfestivaler i løpet av året. Bodrum ligger kun halvannen time fra det nye turistområdet Altinkum som i 2009 fikk Sør-Europas nest største marina for yachter og ferger.
Byen hadde en befolkning på 118&nbsp237 i 2009.


== Etymologi ==
Navnet Bodrum er avledet fra Petronion/Petronium, navnet på festningen ettersom den var viet den hellige Peter. Før den tid het byen Halikarnassos, gresk: Ἁλικαρνασσός,, tyrkisk: Halikarnas.


== Klima ==
Bodrum har et middelhavsklima. Gjennomsnittlig vintertemperatur er 15°C og om sommeren 34°C. Somrene er varme og fuktige mens vintrene er milde og hovedsakelig solfylte.


== Litteratur ==
Thiollet, Jean-Pierre (2010). Bodream, Anagramme Ed., ISBN 978 2 35035 279 4.


== Referanser ==


== Eksterne lenker ==
Bodrums offisielle nettsted (engelsk)
Stillman College

Stillman College er et privat, kristent universitet i Tuscaloosa i delstaten Alabama, USA. Det ble opprettet i 1870 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 1,458 studenter og 86 vitenskapelig ansatte i 2006. Studiene gis opp til bachelornivå.


== Eksterne lenker ==
(en) Offisielt nettsted 
(en) Stillman College – kategori av bilder, video eller lyd på Commons
Fidel LaBarba

Fidel LaBarba (født 29. september 1905 i New York død 3. oktober 1981 i Los Angeles) var en amerikansk bokser som deltok i de olympiske leker 1924 i Paris.
LaBarba ble olympisk mester i boksing under OL 1924 i Paris. Han vant gull i fluevekt (50,8 kg), i finalen beseiret han britiske James McKenzie. Det var 19 boksere fra 13 nasjoner som stilte i den letteste vektklassen som ble avviklet i perioden 15. til 20. juli 1924.


== OL-medaljer ==
1924  Paris -  Gull boksing, fluevekt  USA


== Referanser ==


== Eksterne lenker ==
(en) Fidel LaBarba – Olympedia 
(en) Fidel LaBarba – Sports-Reference (OL-resultater – arkivert) 
(en) Fidel LaBarba – BoxRec
Fjell i Finnmark

Dette er en liste over de 30 høyeste fjellene i Finnmark med en primærfaktor på minst 50 meter, samt øvrige kommunetopper.


== Kilder ==
«Høyeste fjelltopp i hver kommune». Kartverket. Arkivert fra originalen 15. oktober 2014. Besøkt 27. juni 2017. 
Toppomania.info som har benyttet følgende kilder:
Norge 1:50 000-kart
Kunnskapsforlagets Store Norgesatlas.
Norgesglasset til Statkart
Sagfjorden

Sagfjorden er navnet på flere fjorder i Norge:

Sagfjorden (Hamarøy og Steigen) – en fjordarm av Vestfjorden i Nord-Salten i Nordland.
Sagfjorden (Sørfold) – en fjordarm av Sørfolda i Sørfold kommune i Nordland.
Sagfjorden (Sør-Varanger) – en liten fjord i Sør-Varanger i Finnmark.
Sagfjorden (Salangen) – den innerste delen av fjorden Salangen i Salangen kommune i Troms.
Sagfjorden – en del av innsjøen Meltingvatnet i Leksvik og Mosvik kommuner i Nord-Trøndelag.
Sagfjorden – en del av innsjøen Stor-Drakstsjøen i Selbu kommune i Sør-Trøndelag.
Sagfjorden – en liten del av Åstfjorden i Snillfjord kommune i Sør-Trøndelag.
Morehouse College

Morehouse College  er et privat universitet i Atlanta i delstaten Georgia, USA. Det ble opprettet i 1867 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 2 175 studenter i 2019, med skolepenger som utgjorde US$ 25 368. Studiene gis opp til bachelornivå.


== Referanser ==


== Eksterne lenker ==
(en) Offisielt nettsted 
(en) Morehouse College – kategori av bilder, video eller lyd på Commons 
(en) Morehouse College – galleri av bilder, video eller lyd på Commons
Jarfjorden

Jarfjorden (skoltesamisk: Ruʹvddvuõnn; nordsamisk: Ruovdevuonna; kvensk: Rautavuono) er en fjordarm av Varangerfjorden i Sør-Varanger kommune i Finnmark. Fjorden har innløp mellom Oterneset i vest og Rundskjeret i øst og strekker seg 21 kilometer sørover til Jarfjordbotn. Like innenfor innløpet ligger Lille Jarfjorden nesten parallelt til Jarfjorden på østsida.Det ligger få bosetninger innover i fjorden før bygden Lanabukt på østsida. Et stykke lenger sør ligger grenden Storbukt og bygden Tårnet. Her svinger fjorden nesten nitti grader vestover og inn det siste stykket til Jarfjordbotn. 
Fylkesvei 886 går langs sørsiden av fjorden. Ved fjorden er Norges eldste grunnfjell, humpegneis, som er en over 2800 millioner år gammel ortogneis.


== Referanser ==
Spelman College

Spelman College er et privat universitet i Atlanta i delstaten Georgia, USA. Det ble opprettet i 1881 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 2 290 studenter og 249 vitenskapelig ansatte i 2006, med skolepenger som utgjorde US$ 17 005. Studiene gis opp til bachelornivå.


== Referanser ==


== Eksterne lenker ==
(en) Offisielt nettsted 
(en) Spelman College – kategori av bilder, video eller lyd på Commons
Fjell i Hordaland

For kommunen, se Fjell kommuneDette er en liste over de 24 høyeste fjellene i Hordaland med en primærfaktor på minst 50 meter.


== Kilder ==
Toppomania.info som har benyttet følgende kilder:
Norge 1:50 000-kart
Kunnskapsforlagets Store Norgesatlas.
Norgeskart fra Kartverket
Lille Jarfjorden

Lille Jarfjorden (nordsamisk: Civzzavuotna) er en fjordarm av Varangerfjorden i Sør-Varanger kommune i Finnmark. Fjorden har innløp ved Jarfjord fyr på vestsiden og går sørover på innsiden av Cizzavuonnjárga og strekker seg én kilometer sørover.Det er ingen faste bosetninger ved fjorden.


== Referanser ==
Fort Valley State University

Fort Valley State University er et delstat-eid universitet i Atlanta i delstaten Georgia, USA. Det ble opprettet i 1895 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 2 174 studenter og 121 vitenskapelig ansatte i 2006, med skolepenger som utgjorde US$ 3 856 for syudenter fra Georgia. Studiene gis opp til doktorgradsnivå.


== Eksterne lenker ==
(en) Offisielt nettsted
William Smith (bokser)

William Alexander Smith (født 19. juli 1904, død 20. desember 1955) var en sørafrikansk bokser som deltok i de olympiske leker 1924 i Paris.
Smith ble olympisk mester i boksing under OL 1924 i Paris. Han vant gull i bantamvekt (53,5 kg), i finalen beseiret han amerikanske Salvatore Tripoli. Det var 21 boksere fra 15 nasjoner som stilte i den nest letteste vektklassen som ble avviklet i perioden 15. til 20. juli 1924.


== OL-medaljer ==
1924  Paris -  Gull boksing, bantamvekt  Sør-Afrika


== Referanser ==


== Eksterne lenker ==
(en) William Smith – Olympedia 
(en) William Smith – Sports-Reference (OL-resultater – arkivert) 
(en) William Smith – BoxRec
Espen Thorstenson

Karl Espen Thorstenson (1940–2019) var en norsk filmregissør.
Thorstenson ble uteksaminert fra regilinjen ved den franske filmskolen IDHEC i 1963. Han filmdebuterte som regiassistent på Henning Carlsens filmatisering av Sult fra 1966 og hadde også samme oppdrag på Pål Løkkebergs Liv fra 1967. I tillegg klippet han på Oddvar Bull Tuhus' Rødblått paradis (1971). På 1960-tallet lagde han dessuten en rekke kortfilmer og oppdragsfilmer, som blant annet Gjennom en morgen (1964) og I Oslo er det 116 211 barn (1970). I 1970 debuterte han som regissør på en kinofilm: episodefilmen Dager fra 1000 år, hvor han hadde på regi på segmentet Mira. Større oppmerksomhet fikk han med barnefilmene Mormor og de åtte ungene i byen (1977) og Mormor og de åtte ungene i skogen (1979). Etter et lengre opphold returnerte han i 1991 med barnefilmen Bak syv hav som handler om en pakistansk innvandrerfamilies første møte med Norge. Filmen ble lagd i samarbeid med Saeed Anjum. Sammen med Anjum lagde han i 1994 også kortfilmen Badsja, som viste en ung gutts hverdag i pakistansk arbeiderklasse. I 2005 var han produsent og medforfatter på en kortfilm av Anja Breien kalt Uten tittel. I 2007 lagde han dokumentarfilmen Kniven i huset i byen, som handlet om Sven Ekholt og hans kamp mot OBOS og Oslo kommune for bevaring av en forsømt og nedslitt bygård i Oslo sentrum. Thorstenson fulgte Ekholt i ti år. NRK hadde vært med å støtte filmen økonomisk, men takket i 2008 nei til sluttproduktet. Den ble isteden sendt på TV 2. Filmen ble også vist under filmfestivalen i Haugesund.  I 2009 produserte han Anja Breiens dokumentar Jezidi.Thorstenson var i flere år leder av Aprilfilm, sammen med fotografen Halvor Næss.


== Referanser ==


== Eksterne lenker ==
(en) Espen Thorstenson på Internet Movie Database 
(sv) Espen Thorstenson i Svensk Filmdatabas 
(da) Espen Thorstenson på Filmdatabasen 
(en) Espen Thorstenson på AllMovie 
(en) Espen Thorstenson hos The Movie Database
Dillard University

Dillard University er et delstat-eid universitet i New Orleans i delstaten Louisiana, USA. Det ble opprettet i 1869 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 1 124 studenter og 116 vitenskapelig ansatte i 2006, med skolepenger som utgjorde US$ 12 240. Studiene gis opp til bachelornivå.


== Eksterne lenker ==
(en) Offisielt nettsted 
(en) Dillard University – kategori av bilder, video eller lyd på Commons
Holmengråfjorden

Holmengråfjorden (nordsamisk: Ruksesvuotna) er en fjordarm av Varangerfjorden i Sør-Varanger kommune i Finnmark. Fjorden har innløp mellom Trifanneset i nord og Luččabavtnjárga i sør og strekker seg fem kilometer vestover til Innerhamna i enden av fjorden. Øst for Luččabavtnjárga går Jarfjorden sørover.Det er ingen faste bosetninger ved fjorden.


== Referanser ==
Krokfjorden

Krokfjorden eller Semskefjorden (nordsamisk: Moalkevuotna) er en fjordarm av Bøkfjorden på Skogerøya i Sør-Varanger kommune i Finnmark. Fjorden strekker seg 1,4 km nordvestover til enden av fjorden og er formet som en krok. Fjorden ligger vest for Krokfjordneset.Det er ingen bosetninger ved fjorden.


== Referanser ==
Sølferbotn

Sølferbotn (nordsamisk: Rivdnjebahta) er en fjordarm av Bøkfjorden på Skogerøya i Sør-Varanger kommune i Finnmark. Fjorden har innløp via Sølferstraumen i nordøst og strekker seg to kilometer sørvestover til enden av fjorden.Det er ingen bosetninger ved fjorden. 


== Referanser ==
Xavier University

Xavier University er navnet på flere utdanningsinstitusjoner:

Xavier University (Cagayan de Oro) i Cagayan de Oro i Filippinene
Xavier University (Cincinnati) i Cincinnati i Ohio i USA
Xavier University of Louisiana i New Orleans i Louisiana i USA
Kriminalpolizei

Kriminalpolizei  er standardtermen for enheten som tar for seg etterforskning i politistyrkene i Tyskland, Østerrike og de tyskspråklige delene av Sveits.


== Tyskland ==
I forbundsrepublikken er politiet delt i to; det føderale og det lokale politiet. Lokalpolitiet, Landespolizei, tar seg av den største delen av etterforskning i Tyskland.
Innenfor Landespolizei er avdelingen som tar seg av etterforskning kjent som Kriminalpolizei eller Kripo. De forskjellige Kripo-avdelingene er organiserte i henhold til lokal lov og er underlagt den lokale Innenriksministeren. 
Den føderale etterforskningsavdelingen, Bundeskriminalamt (den tyske motparten til FBI), og etterforskningsavdelingene i det føderale politiet, Bundespolizei, har sine egne etterforskere men disse er vanligvis ikke referert til som Kripo eller Kriminalpolizei. 


== Tidlige år ==
I 1799 ble seks politioffiserer overført til den prøyssiske Kammergericht (den øverste domstol i Berlin) for å etterforske mer prominente forbrytelser. De ble gitt tillatelse til å arbeide i sivile klær om nødvendig. Deres antall økte i de etterfølgende år.
I 1811 ble reglene for deres tjeneste innskrevet i Berliner Polizeiregiment og i 1820 ble graden Kriminalkommisar introdusert for etterforskere. I 1872 ble det nye Kriminalpolizei dannet som en særegen gren av politiet som skilte det fra det uniformerte politiet som ble kalt Schutzpolizei.
Basert på erfaring med nye politistyrker reformerte andre administrative enheter i Tyskland, som Bremen i 1852, sine politistyrker og ved slutten av det 19. århundret var Kriminalpolizei blitt etablert som et nasjonalt organ.


== Under nasjonalsosialistene (1933-1945) ==

Da NSDAP tok makten i januar 1933 startet det raskt å omfatte samfunnet for å kunne konsolidere sin makt. I 1936 ble Kriminalpolizei derfor underlagt SS. I september 1939 ble et nytt sentralt organ for statssikkerhet opprettet, det såkalte Reichssicherheitshauptamt (RSHA). Kripo ble Amtsgruppe V i dette organet. Det ble styrt av Arthur Nebe frem til 1944 da Nebe falt i unåde og ble henrettet etter attentat mot Hitler i juli 1944. I det siste året av dets eksistens var Amtsgruppe V (Kripo) styrt direkte av Ernst Kaltenbrunner, sjefen for RSHA.